Activació de la xarxa mòbil de nova generació 4G i 5G a Carcaixent i possibles afectacions al senyal de la TDT
22 de agost de 2024

Carcaixent

Els serveis mòbils de nova generació 4G i 5G sobre les bandes de freqüència de 800 i 700 MHz, respectivament, dels principals operadors mòbils que presten serveis en el territori nacional, es trobaran disponibles en la nostra localitat en dates pròximes. La prestació dels serveis mòbils en aquestes bandes pot comportar l'aparició de determinades afectacions en la recepció del senyal de televisió digital terrestre (TDT) del veïns i veïnes ja que aquestes bandes s'utilitzaven anteriorment per al servei de TDT.

El Ministeri d'Assumptes Econòmics i Transformació Digital ha establit el procediment d'actuació per a solucionar aquestes afectacions, garantint que les molèsties a la ciutadania siguen mínimes i la seua solució, gratuïta. Per això, en cas de donar-se aquestes afectacions, serà l'entitat Llega700 l'encarregada de gestionar les incidències que puguen produir-se a qualsevol usuari o usuària de TDT, i en qualsevol punt del territori nacional que es veja afectat per aquest motiu.

Per tal de solucionar les possibles incidències a la ciutadania s'ha posat a la seua disposició el telèfon d'atenció gratuïta 900 833 999 i el lloc web www.llega700.es

Principals avantatges: més i millor cobertura

Amb la nova xarxa mòbil s'obri la porta a innovadors serveis i aplicacions, a més de proporcionar significatives millores tant en la velocitat de descàrrega, com d'enviament de dades (fotos, música o continguts audiovisuals d'alta definició) o permetre traure el màxim partit a aplicacions en línia, com els videojocs.

La xarxa de telefonia mòbil de nova generació introdueix dues millores fonamentals. La primera és la solvència dels diversos problemes relacionats amb orografies complicades presents en la geografia espanyola on tradicionalment fallava la cobertura. La segona, és la gran penetració en zones interiors dels edificis.